PDI บวกเกือบ 7% รับราคาสังกะสีนิวไฮในรอบ10 ปี-ลงทุนโรงไฟฟ้าในลาว 144 MW
ผู้สื่อข่าวรายงานว่า บริษัท ผาแดงอินดัสทรี จำกัด (มหาชน …
5 ต.ค. 2560

ผู้สื่อข่าวรายงานว่า บริษัท ผาแดงอินดัสทรี จำกัด (มหาชน) หรือ PDI ณ เวลา 11.11 น. อยู่ที่ระดับ 24.70 บาท บวก 1.10 บาท หรือ 4.66% ด้วยมูลค่าซื้อขาย 165.93 ล้านบาท ราคาหุ้นปรับตัวแรงในรอบ 6 ปี 10 เดือน โดยนับตั้งแต่หุ้นปรับตัวขึ้นไปทดสอบระดับ 25.04 บาท เมื่อวันที่ 15 พ.ย.2553

บล.โกลเบล็ก ระบุว่า PDI ลงนามร่วมนามกับบริษัท อีดีแอล เจนเนอเรชั่น จำกัด (EDL- Generation Public Company)  ที่กรุงเวียงจันทน์ สาธารณรัฐประชาธิปไตยประชาชนลาว (สปป. ลาว) เพื่อความร่วมมือในการร่วมลงทุนในโรงไฟฟ้าพลังงานน้ำ 2 แห่งรวมทั้งสิ้น 114 เมกะวัตต์
ความเห็น บริษัทตั้งเป้าที่จะมีกำลังผลิตจากโรงไฟฟ้ารวม 200 MW ภายใน 3 ปีข้างหน้า ขณะที่ผลการดำเนินงานในช่วงครึ่งหลังปีนี้ มีแนวโน้มเติบโตโดดเด่นต่อเนื่องจากรายได้ในการขายสังกะสีที่ราคาสังกะสีทำ new high ในรอบ 10 ปี และเริ่มรับรู้รายได้จากหลังปิดดีลซื้อโซลาร์ฟาร์ม 6 แห่ง กำลังผลิตรวม 30 MW เมื่อปลายเดือนส.ค. แนะนำ ซื้อเก็งกำไรผลประกอบการปี 60 ที่มีแนวโน้มเติบโตโดดเด่น โดยครึ่งแรกปีนี้มีกำไร 523 ลบ.+299% เทียบช่วงเดียวกันของปีก่อน สูงกว่ากำไรปี 59 ที่ 478 ลบ.

ดัชนีราคาสังกะสี ณ วันที่ 4 ต.ค.60 อยู่ที่ระดับ 3304.00 US/Ton 